Skorpion IC - Sõnn MC  Siin võib olla tegemist mingite eelmiste põlvkondade saladusega.  Kodus tihti väga intensiivne atmosfäär ja domineeriv või mõjukas lapsevanem. Enamasti on ema see, kes tahab last kontrollida ja suunata igal sammul. Paljud jäävad seotuks kogu eluks kas emotsionaalselt või materiaalselt (näiteks pärandused, ühine kinnisvara). On ka neid, kel juured päris kadunud. Marss ja Pluuto on võtmeplaneedid.  Sõnni X maja viitab väga autoriteetsele (autoritaalsele) lapsevanemale. Veenus näitab, kuidas reageerite. Tihti on tegemist loominguliste inimestega, sama sagedasti  finantsmaailma tegelastega. Selle teljega on rollid tihti vahetunud: tugevam mõju tuleb Skorpioni vanemalt.